16/11/2017 | Administración LocalMunicipal
Culleredo
Secretaría Xeral
Delegacións xenéricas da Alcaldía

ANUNCIO DELEGACIÓNS DE COMPETENCIAS DO ALCALDE Por resolución de data 10 de novembro de 2017, o Sr. Alcalde-Presidente ditou a Resolución que na súa parte dispositiva literalmente di: “RESOLVO: Primeiro. –Efectuar a favor dos Sres./as Concelleiros/as membros da Xunta de Goberno Local e Marcos Alexander Huang Nateras as seguintes delegacións xenéricas correspondentes ás áreas que se relaccionan: I.–Don Diego Antonio Taibo Monelos, Primeiro Tenente de Alcalde. Delégase neste Concelleiro a dirección política da área de Urbanismo, así como o exercicio das seguintes atribucións da Alcaldía, delegación que inclúe a dirección dos servizos administrativos e a facultade de ditar actos administrativos que afecten a terceiros: a) De xeito xenérico tódalas competencias atribuídas ao alcalde e comprendidas dentro da área de goberno que non estean declaradas indelegables polas normas ou ben que estean expresamente atribuídas a outros órganos de goberno do Concello. Inclúese expresamente a facultade de dita-las resolucións que procedan nos procedementos de execución forzosa dos actos administrativos ditados en uso da delegación conferida. b) A resolución das peticións de información nos procedementos en trámite que correspondan a materias obxecto da delegación, que presenten interesados no procedemento ou terceiras persoas que acrediten un interés lexítimo e directo. c) O exercicio da potestade sancionadora nas materias comprendidas dentro da área de goberno. d) A sinatura de propostas dirixidas á Alcaldía, Pleno ou Xunta de Goberno Local en materias incluídas dentro do ámbito da delegación. e) Outorgamento e denegación de licenzas urbanísticas en uso das competencias municipais de intervención no uso e edificación do solo, de acordo coa normativa vixente, prórrogas de licenzas, cambios de titularidade, declaracións de caducidade e resolución de cantos incidentes se produzan nos expedientes de obras maiores, menores, usos, parcelacións, de primeira ocupación ou calquera outra actuación relacionada. f) A concesión de licenzas para o exercicio de actividades. g) ditar ordes de execución en relación ao deber de conservación, uso e rehabilitación, agás as relativas ao deber de conservación, uso e rehabilitación de fincas e cunetas. h) ditar actos de trámite e resolución de expedientes de declaración de ruína. i) ditar actos de trámite e actos definitivos en materia de protección e reposición da legalidade urbanística, incluída a adopción de medidas cautelares, a imposición de multas coerciticas ou outros medios de execución subsidiaria. j) A aprobación dos proxectos de urbanización. k) Autorizar a devolución de garantías prestadas para garanti-las obrigas de urbanizar. l) As atribucións conferidas ao Alcalde nos procedementos de expropiación por razóns urbanísticas. ll) A concesión de subvencións a particulares en materias incluídas dentro do seu ámbito de delegación, de acordo co que dispoñan as normas en vigor e as bases de execución do orzamento. Neste caso, a facultade de concesión de subvencións leva engadida a de aproba-lo gasto correspondente. m) O exercicio da potestade sancionadora en materia urbanística, de acordo coa súa normativa específica. II.–Dona María Guadalupe Pombo Carril, segunda Tentente de Alcalde.–Delégase nesta Concelleira a dirección política da área de benestar social e igualdade así como o exercicio das seguintes atribucións da Alcaldía, delegación que inclúe a dirección dos servizos administrativos e a facultade de ditar actos administrativos que afecten a terceiros: A) De xeito xenérico: a) Tódalas competencias atribuídas á alcaldía e comprendidas dentro da área de goberno citada que non estean declaradas indelegables polas normas ou ben que queden expresamente reservadas á alcaldía ou atribuídas a outros órganos de goberno do Concello. Inclúese expresamente a facultade de dicta-las resolucións que procedan nos procedementos de execución forzosa dos actos administrativos ditados en uso da delegación conferida. b) A resolución das peticións de acceso á información en trámite que correspondan a materias obxecto da delegación, que presenten os interesados no procedemento ou terceiras persoas que acrediten un interese lexítimo ou directo. c) A sinatura de propostas dirixidas á alcaldía, ó Pleno ou á Xunta de Goberno Local en materias incluídas dentro do ámbito da delegación. d) O exercicio da potestade sancionadora nas materias comprendidas dentro da área de goberno. B) En materia de benestar: a) A resolución dos procedementos de solicitudes de prestacións sociais. b) A resolución das solicitudes de tarxetas de estacionamento para persoas con mobilidade reducida. c) A resolución das solicitudes de subvencións e axudas a particulares en materias incluídas dentro do ámbito da delegación, de acordo co que dispoñan as normas en vigor e as bases de execución do orzamento. Neste caso, a facultade de concesión de subvencións e axudas leva engadida a de aproba-lo gasto correspondente. III- Dona María del Carmen Varela Corbelle, Terceira tenente de Alcalde.–Delégase nesta Concelleira a dirección política da área de educación, cultura e participación cidadá, así como o exercicio das seguintes atribucións da Alcaldía, delegación que inclúe a dirección dos servizos administrativos e a facultade de ditar actos administrativos que afecten a terceiros. a) De xeito xenérico, tódalas competencias atribuídas á alcaldía e comprendidas dentro da área de goberno citada que non estean declaradas indelegables polas normas ou ben que queden expresamente reservadas á alcaldía ou atribuídas a outros órganos de goberno do Concello. Inclúese expresamente a facultade de dicta-las resolucións que procedan nos procedementos de execución forzosa dos actos administrativos ditados en uso da delegación conferida. b) A resolución das peticións de acceso á información en trámite que correspondan a materias obxecto da delegación, que presenten os interesados no procedemento ou terceiras persoas que acrediten un interese lexítimo ou directo. c) A sinatura de propostas dirixidas á alcaldía, ó Pleno ou á Xunta de Goberno Local en materias incluídas dentro do ámbito da delegación. d) O exercicio da potestade sancionadora nas materias incluídas na área da delegación, agás en materia de tráfico, circulación de vehículos a motor e seguridade vial que se reserva á Alcaldía. IV.–Don Juan Carlos Iglesias Lobelle, cuarto Tenente de Alcalde. Delégase neste Concelleiro a dirección política da área de desenvolvemento socioeconómico, turismo e festas, así como o exercicio das seguintes atribucións da Alcaldía, delegación que inclúe a dirección dos servizos administrativos e a facultade de ditar actos administrativos que afecten a terceiros: a) De xeito xenérico, tódalas competencias atribuídas ao alcalde e comprendidas dentro da área de goberno que non estean declaradas indelegables polas normas ou ben que estean expresamente atribuídas a outros órganos de goberno do Concello. Inclúese expresamente a facultade de dita-las resolucións que procedan nos procedementos de execución forzosa dos actos administrativos ditados en uso da delegación conferida. b) A resolución das peticións de información nos procedementos en trámite que correspondan a materias obxecto da delegación, que presenten os interesados no procedemento ou terceiras persoas que acrediten un interés lexítimo e directo. c) O exercicio da potestade sancionadora nas materias comprendidas dentro da área de goberno. d) A sinatura de propostas dirixidas á Alcaldía, Pleno ou Xunta de Goberno Local en materias incluídas dentro do ámbito da delegación. B) De xeito específico: a) As autorizacións para a celebración de espectáculos públicos na vía pública, incluída a ocupación desta. b) A autorización da celebración de festas locais, incluída a autorización para a ocupación da vía pública con casetas, palcos e atraccións de feiras. c) As autorizacións para o exercicio da venda ambulante. V.–Dona Marta María Iglesias Becerra, Quinta Tenente de Alcalde. Delégase nesta Concelleira a dirección política da área de facenda, patrimonio e contratación, así como o exercicio das seguintes atribucións da Alcaldía, delegación que inclúe a dirección dos servizos administrativos e a facultade de ditar actos administrativos que afecten a terceiros: A) De xeito xenérico: a) Tódalas competencias atribuídas á alcaldía e comprendidas dentro da área de goberno citada que non estean declaradas indelegables polas normas ou ben que queden expresamente reservadas á alcaldía ou atribuídas a outros órganos de goberno do Concello. Inclúese expresamente a facultade de dicta-las resolucións que procedan nos procedementos de execución forzosa dos actos administrativos ditados en uso da delegación conferida. b) A resolución das peticións de acceso á información en trámite que correspondan a materias obxecto da delegación, que presenten os interesados no procedemento ou terceiras persoas que acrediten un interese lexítimo ou directo. c) A sinatura de propostas dirixidas á alcaldía, ó Pleno ou á Xunta de Goberno Local en materias incluídas dentro do ámbito da delegación. d) O exercicio da potestade sancionadora nas materias incluídas na área da delegación. B.–En materia de economía e facenda: a) O desenvolvemento da xestión económica de acordo co orzamento aprobado polo Pleno, disposición de gastos, dentro dos límites sinalados á competencia da Alcaldía no artigo 21.1. f) da Lei 7/1985, de 2 de abril, concertar operacións de crédito, con exclusión das contempladas no artigo 158.5 da Lei 39/1988, de 28 de decembro, reguladora das facendas locais, sempre que estean previstas no orzamento e o seu importe non supere o establecido na normativa aplicable, así como as operacións de tesourería dentro dos límites que as normas en vigor atribúan ó Alcalde. b) A autorización, diposición de gastos, recoñocemento de obrigas e ordenación de pagamentos e a rendición de contas, de acordo co disposto pola Lei reguladora das facendas locais. c) A aprobación de liquidacións tributarias d) A concesión de pagamentos a xustificar e anticipos de caixa fixa, de acordo co estipulado na normativa reguladora das facendas locais e nas bases de execución do orzamento. e) O exercicio das facultades que corresponden á Alcaldía en materia de xestión tributaria. C.–Na materia de contratación: a) A aprobación de expedientes, adxudicación e formalización de contratos e concesións de toda clase dentro dos límites cuantitativos e temporais que para o alcalde establece a normativa vixente. b) Exerce-las facultades e prerrogativas que lle corresponden ó órgano de contratación nos contratos ós que se refire o apartado anterior. c) A aprobación das certificacións de obra e das facturas. D.–Na materia de patrimonio: a) A adquisición de bens e dereitos dentro dos límites que para a competencia do Alcalde sinala a normativa vixente. b) O exercicio das potestades de defensa dos bens públicos que atribúe ó Concello a normativa aplicable, dentro dos límites de competencia da Alcaldía. c) O exercicio das facultades atribuídas ó alcalde para a administración dos bens municipais. d) A reclamacións por danos causados a bens integrantes do patrimonio municipal. e) A xestión do inventario municipal de bens, dereitos e obrigas, de acordo co disposto na normativa específica aplicable. f) O exercicio das facultades atribuídas ó alcalde nos procedementos de expropiación forzosa, agás nos casos de expropiacións urbanísticas. VI.–Don Miguel Suárez García, Sexto tenente de Alcalde. Delégase neste Concelleiro a dirección política da área de deportes e ocupación do tempo libre, así como o exercicio das seguintes atribucións da Alcaldía, delegación que inclúe a dirección dos servizos administrativos e a facultade de ditar actos administrativos que afecten a terceiros: a) De xeito xenérico tódalas competencias atribuídas á Alcaldía e comprendidas dentro da área de goberno citada que non estean declaradas indelegables polas normas ou ben que queden expresamente reservadas á alcaldía ou atribuídas a outros órganos de goberno do Concello. Inclúese expresamente a facultade de dicta-las resolucións que procedan nos procedementos de execución forzosa dos actos administrativos ditados en uso da delegación conferida. b) A resolución das peticións de acceso á información en trámite que correspondan a materias obxecto da delegación, que presenten os interesados no procedemento ou terceiras persoas que acrediten un interese lexítimo ou directo. c) A sinatura de propostas dirixidas á alcaldía, ó Pleno ou á Xunta de Goberno Local en materias incluídas dentro do ámbito da delegación. d) O exercicio da potestade sancionadora nas materias incluídas na área da delegación, agás en materia de tráfico, circulación de vehículos a motor e seguridade vial que se reserva á Alcaldía. VII.–Dona Marta María Figueroa Fuentes, Sétima Tenente de Alcalde. Delégase nesta Concelleira a dirección política da área de Seguridade cidadá, recursos humanos e réxime interior así como o exercicio das seguintes atribucións da Alcaldía, delegación que inclúe a dirección dos servizos administrativos e a facultade de ditar actos administrativos que afecten a terceiros: A) De xeito xenérico: a) Tódalas competencias atribuídas á alcaldía e comprendidas dentro da área de goberno citada que non estean declaradas indelegables polas normas ou ben que queden expresamente reservadas á alcaldía ou atribuídas a outros órganos de goberno do Concello. Inclúese expresamente a facultade de dicta-las resolucións que procedan nos procedementos de execución forzosa dos actos administrativos ditados en uso da delegación conferida. b) A resolución das peticións de acceso á información en trámite que correspondan a materias obxecto da delegación, que presenten os interesados no procedemento ou terceiras persoas que acrediten un interese lexítimo ou directo. c) A sinatura de propostas dirixidas á alcaldía, ó Pleno ou á Xunta de Goberno Local en materias incluídas dentro do ámbito da delegación. d) O exercicio da potestade sancionadora nas materias incluídas na área da delegación. B) En materia de seguridade cidadá: a) Exerce-la xefatura da Policía Local, sen prexuízo da Xefatura Superior de todo o persoal que corresponde ao Alcalde. b) Aprobar as quendas de traballo da Policía Local. C) En materia de persoal: a) O exercicio das atribucións que correspondan nos procedementos de selección de personal funcionario, de carreira ou interino, e laboral, permanente ou temporal non delegadas por esta Alcaldía noutros órganos de goberno. b) O exercicio das atribucións que correspondan nos concursos de provisión de postos de traballo do Concello (temporais ou definitivos) non delegados noutros órganos de goberno, agás os relativos a funcionarios de administración local con habilitación de carácter estatal, así como dos procedementos de provisión de postos de traballo do Concello mediante libre designación. c) A distribución das retribucións complementarias que non sexan fixas nin periódicas, referidas a complemento de productividade, gratificacións individuais, horas extraordinarias, quilometraxe do persoal, indemnizacións, dietas por asistencias a tribunais ou comisións de selección, asistencias a sesións de órganos colexiados de goberno, comisións informativas, comisión especial de contas, mesa de contratación, xunta de voceiros polos membros da Corporación. d) A resolución das solicitudes de permisos, vacacións e licenzas do persoal, agás as relativas aos/ás funcionarios de Administración local con habilitación de carácter estatal, que corresponderán á Alcaldía. e) As resolucións relativas ás situacións administrativas do persoal, así como as referentes a recoñecemento de servizos previos, de consolidación de grao persoal, e trienios, agás nos casos de funcionarios de administración local con habilitación de carácter estatal, que corresponderá á Alcaldía. f) A concesión de anticipos ao persoal. g) O nomeamento de persoal funcionario, de carreira e interino. h) A formalización dos contratos do persoal laboral, así como as súas prórrogas. i) Instruir e resolver os procedementos sancionadores en materia disciplinaria do persoal funcionario ou laboral do Concello. j) As resolucións sobre materias de acción social. k) A sinatura dos certificados de servizos previos do persoal ao servizo do Concello. Segundo. –A Alcaldía asumirá directamente a dirección da área de Presidencia e o exercicio das competencias relacionadas coas materias atribuídas á devandita área, a aprobación dos proxectos de obras municipais, e dos plans de seguridade e saúde destas, a concesión de licenzas para a posesión de animais potencialmente perigosos, ditar ordes de execución en relación ao deber de conservación, uso e rehabilitación de fincas e cunetas, transporte público en vehículos da clase A, así como a aprobación e formalización dos convenios de todo tipo que o Concello asine con particulares ou con outras administracións públicas, e que polo seu obxecto sexan competencia do alcalde, a resolución das reclamacións de resposabilidade patrimonial dirixidas ao Concello, a resolución das peticións de acceso á información presentadas polos membros da Corporación, as resolucións de creación, modificación e supresión de ficheiros de carácter persoal, consonte o disposto na Lei orgánica 15/1999, do 13 de decembro, os procedementos de exercicio dos dereitos de acceso, rectificación, oposición e cancelación recoñecidos pola Lei orgánica 15/1999, do 13 de decembro, a resolución dos procedementos de inscrición de asociacións no rexistro municipal de asociacións, os procedementos de alta, baixa e variación no padrón municipal de habitantes, a sinatura do visto e prace dos certificados, servizos de asesoría xurídica, e en xeral, e de xeito residual, aquelas funcións atribuídas á Alcaldía pola normativa vixente que non estean asignadas a unha concreta área de goberno. Terceiro. –As delegacións xenéricas acordadas no apartado primeiro da presente resolución suxeitaranse ó seguinte réxime xurídico: a) Os actos que o órgano delegado dite no exercicio das atribucións que se lle delegaron enténdense ditados polo órgano delegante, correspondendo a este, en consecuencia a resolución dos recursos de reposición que poidan interpoñerse. b) O exercicio das facultades por delegación deberá facerse constar nas resolucións que se diten, en conformidade co que dispón o artigo 9 da Lei 40/2015, de 1 de outubro. c) O órgano delegante conservará as facultades de recibir información detallada da xestión da competencia delegada e dos actos e disposicións que emanen en virtude da delegación, e debe ser informado con anterioridade á adopción de decisións de trascendencia, de acordo co disposto no artigo 115 do ROF. d) A Alcaldía poderá revogar en calquera momento as delegacións que se efectúen seguindo as mesmas formalidades aplicadas para outorgalas. e) A Alcaldía poderá avogar en calquera momento o coñecemento dun asunto determinado de acordo co que dispón o artigo 10 da Lei 40/2015, de 1 de outubro. f) Corresponderá á Alcaldía resolve-las posibles dúbidas que se formulen en relación coa aplicación desta resolución, así como os conflitos positivos ou negativos de competencias que poidan xurdir entre os órganos delegados en relación co exercicio dunha concreta función. Cuarto. –Esta resolución será efectiva desde o día seguinte ao da súa sinatura, e será publicada no Boletín oficial da provincia da Coruña en cumprimento do que dispoñen os artigos 44 e 46 do Real decreto 2568/1986, de 28 de novembro. Asemade, esta resolución será notificada aos/ás interesados/as para a súa aceptación, facéndolles saber que, de acordo co que dispón o artigo 114 do Real decreto 2568/1986, a delegación entenderase aceptada tacitamente se no prazo de tres días hábiles contados dende a notificación non realizan ningunha manifestación expresa no senso contrario ante o órgano delegante.“ O que se publica para xeral coñecemento. Culleredo, 13 de novembro de 2017. O Alcalde-Presidente José Ramón Rioboo Castro